เสนอรัฐบาลใหม่กระจายอำนาจสู่รากหญ้า
ประชาไท - 5 มี.ค.48ในงานสัมมนา วาระแห่งชาติด้านสังคมกับรัฐบาลใหม่ องค์กรพัฒนาเอกชนกว่า 15 องค์กรได้ระดมความคิดเห็นร่วมกันเพื่อนำเสนอรัฐบาลใหม่ โดยสรุปว่าท่ามกลางปัญหาทางสังคมมากมาย ต้องสร้างจิตสำนึกร่วมเป็นวาระทางสังคมให้ผู้คนทำงานร่วมกันโดยเน้นการสร้างสังคมที่เข้มแข็ง และให้ชุมชนเป็นศูนย์กลางการพัฒนา โดยชนต้องไม่ใช่ผู้รอรับหรือร้องขอ แต่จะต้องเป็นผู้สร้าง แต่ที่ผ่านมารัฐยังคงเป็นศูนย์กลางในการวางนโยบายมาโดยตลอด ทั้งนี้ ที่ประชุมได้สรุปข้อเสนอแก่รัฐบาล ให้มีการจัดตั้งสภาองค์กรชุมชน เพื่อให้มีกระบวนการมีส่วนร่วมของภาคประชาชนอย่างเท่าเทียมและมีศักดิ์ศรี โดยเฉพาะอย่างยิ่งในระดับตำบล เช่น มี ครม.ระดับตำบล รวมทั้งสร้างระบบการเงินภาคประชาชนที่เน้นกระบวนการมีส่วนร่วมของภาคประชาชน สนับสนุนสื่อภาคประชาชน จัดการศึกษาที่มาจากหลักสูตรท้องถิ่นในทุกระดับชั้นการศึกษา พร้อมทั้งสร้างสวัสดิการให้ครอบคลุมทั่วถึง ส่วนวิธีการขับเคลื่อนเบื้องต้นนั้น ที่ประชุมเห็นควรให้มีการออก พ.ร.บ.การมีส่วนร่วมของภาคประชาชน สนับสนุนการใช้แผนแม่บทชุมชนและสนับสนุนกองทุนสื่อสาธารณะทางสังคม รวมทั้งให้มีตัวแทนในการนำเสนอรูปธรรมของภาคประชาชนในระดับนโยบาย และทำการติดตามตรวจสอบอย่างต่อเนื่อง 
ประชาไท - 5 มี.ค.48 ในงานสัมมนา วาระแห่งชาติด้านสังคมกับรัฐบาลใหม่ องค์กรพัฒนาเอกชนกว่า 15 องค์กรได้ระดมความคิดเห็นร่วมกันเพื่อนำเสนอรัฐบาลใหม่ โดยสรุปว่าท่ามกลางปัญหาทางสังคมมากมาย